पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी वन पुलिस द्वारा दोस्त को ओवरडोज नशा देकर मारने के आरोप में नामजद युवक को रिमांड खत्म होने के बाद दोबारा अदालत में पेश किया गया। जहां से अदालत ने उसका कोरोना टेस्ट करवाकर जेल भेजने के आदेश दे दिए हैं। पुलिस द्वारा कोरोना रिपोर्ट आने तक उसे आरजी जेल में रखा गया है। पुलिस के अनुसार मम्मूखेड़ा खाटवा निवासी बलदेव सिंह पुत्र मक्खन सिंह ने मामला दर्ज करवाया कि उसके बेटे सुखविंदर सिंह का दोस्त गुरप्रीत सिंह नशा करने का आदि है, जो 29 अप्रैल को सुबह करीब साढ़े 11 बजे सुखविंदर को अपनी वरना कार में बिठाकर घर से ले गया था।
लेकिन शाम को लौटने पर उन्होंने उसकी काफी तालाश की तो पता चला कि गुरप्रीत सिंह द्वारा सुखविंदर सिंह को ओवरडोज नशा दिया जाने से वह बेहोशी की हालत में पुरानी फाजिल्का रोड पर कार में मिला है। आसपास के लोगों ने इसकी सूचना 108 एंबुलेंस चालकों को दी। जिन्होंने उसे उपचार के लिए सरकारी अस्पताल में भर्ती करवाया। लेकिन कुछ समय बाद उसकी मौत हो गई। पुलिस ने बलदेव सिंह के बयानों पर गोबिंद नगरी गली नं. 2 निवासी गुरप्रीत सिंह के खिलाफ धारा 304 के तहत मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn